ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Τόσα χρόνια μετά, ακόμα ψάχνουν τον Ντ. Μπ. Κούπερ.
Η περιοχή ερευνήθηκε πολλές φορές
από το FBI, τον στρατό και ερασιτέχνες τυχοδιώκτες.
Πολλοί φαντασιώνονται για το τι μπορεί να συνέβη.
Οι αρχές δεν ξέρουν αν είναι νεκρός ή ζωντανός.
Γι' αυτούς είναι φυγάς. Για άλλους, θρύλος.
Ο καθένας διαλέγει πού θα ψάξει.
Κάποιοι αναζητούν τα λεφτά, άλλοι ακολουθούν την πορεία της πτήσης.
Ο καθένας το παίρνει αλλιώς.
Ο κόσμος θέλει να βρει απαντήσεις.
Έτσι κάνουν οι άνθρωποι. Αυτό πάντα τους οδηγεί σε κάποιον δρόμο.
Ρίχνουμε πολλή τεχνολογία στα χαρτονομίσματα του Κούπερ.
Γι' αυτό θα ψάξω πού βρέθηκαν τα λεφτά.
Έχεις λόγους να πιστεύεις πως είναι ζωντανός.
Ούτε στιγμή δεν θέλησα να βγω από την υπόθεση.
Είναι σπουδαίος ο θησαυρός.
Είναι πολύ καλό θέμα. Αν πω "Δεν θέλω να το κάνω,
δεν θέλω άλλη ανάμιξη", το χάνω.
Σε ρουφάει η δίνη Κούπερ.
Καλώς ήρθατε. Πάμε να στροβιλιστούμε.
ΕΠΕΙΣΟΔΙΟ ΔΕΥΤΕΡΟ: ΟΙ ΑΘΩΟΙ ΔΕΝ ΚΡΥΒΟΝΤΑΙ ΣΕ ΑΠΟΘΗΚΕΥΤΙΚΟΥΣ ΧΩΡΟΥΣ
Σήμερα, στο δικαστήριο της κομητείας Σαν Χοακίν,
ο Ράκστρο κρατείται σε απομόνωση,
εν μέρει επειδή το FBI πιστεύει ακόμα ότι ίσως είναι ο Ντ. Μπ. Κούπερ.
Θα καταθέσεις αν είσαι ή όχι ο Ντ. Μπ. Κούπερ;
Φοβάμαι τα ύψη.
Όταν μάθαμε ότι το FBI έκανε έρευνες γι' αυτόν το '78, το '79,
είπαμε "Ωραία, τον βρήκαν".
Αλλά δεν μπορούσαν να το αποδείξουν.
Όταν έμαθα για τον Ράκστρο για πρώτη φορά, το 2011,
αφού είχαμε ό,τι ταλέντο θέλαμε, είπαμε "Ας φτιάξουμε την ομάδα".
Η Ομάδα Ανεξιχνίαστης Υπόθεσης είχε εμένα για δικηγόρο,
είχε κάποιους από τον στρατό, πολλούς συνταξιούχους της αστυνομίας
και κάποιους των μυστικών υπηρεσιών.
Φτιάξαμε μια 40μελή ομάδα.
Αυτό που κάνει μοναδική την ομάδα
είναι ότι τα περισσότερα μέλη είναι πάνω από 50 ετών,
άρτι συνταξιοδοτηθέντες από την υπηρεσία.
Λατρεύουν το πάθος του κυνηγιού.
Κοιτάζουν και λένε "Δεν είμαι στην πρώτη γραμμή,
αλλά μπορώ να προσφέρω τεχνογνωσία".
Πίστεψαν στην ιδέα ότι "Κάτι υπάρχει εδώ".
Πιστεύω ακράδαντα ότι ελάχιστα πράγματα είναι όντως άλυτα.
Εδώ έχουμε τα τεκμήρια του τύπου αυτού, του Ρόμπερτ Ράκστρο.
Αν κοιτάξεις το ιστορικό του,
έχει την εκπαίδευση, την ικανότητα, την προδιάθεση να το βγάλει πέρα.
Ο τύπος είχε ενδιαφέρουσα ζωή.
Ως παιδί, ήταν ταραχοποιό στοιχείο.
Έκλεβε, έπινε,
αλλά μετά ανακάλυψε τον στρατό.
Έτοιμοι;
Ναι!
Πάμε!
Οι δικοί του μας είπαν "Ο στρατός έσωσε τον Μπομπ".
Έφτασα στο Βιετνάμ τον Ιανουάριο του 1968.
Ο Ράκστρο ήρθε το 1969.
Ο Ράκστρο κατέληξε αναπληρωματικός πιλότος.
Πέρασε από τον Κεν Όβερτερφ.
Γνώρισα τον Ρόμπερτ Ράκστρο στο Βιετνάμ.
Στρατολογούσα πιλότους κι ο Ρόμπερτ ήρθε εθελοντής στην αποστολή.
Η επιχείρηση λεγόταν "Επιχείρηση Αριστερή Όχθη".
Ήταν μια άκρως απόρρητη αποστολή ανίχνευσης θέσης
για εντοπισμό του εχθρικού στόχου.
Ο κίνδυνος να σκοτωθείς ήταν πιθανόν ο λόγος
που υπήρχαν τόσο λίγοι εθελοντές γι' αυτήν την αποστολή.
Πιστεύω ότι τον Ράκστρο τον ενθουσίαζε αυτό.
Έψαχνε τη συγκίνηση.
Ήταν τρελός.
Αλλά μπορούσες να πεις πως είχε αρχίδια.
Ξέρεις. Επειδή έβγαλε πέρα δύσκολα πράγματα.
Όσο ήμουν διοικητής της διμοιρίας, χάσαμε ένα αεροσκάφος
και τα τέσσερα μέλη του πληρώματος.
Έχασα τους "Τζακ Ναπ", "Μπουγκλ", "Σμίτι", "Χάιντι".
Ναι, ήταν τέσσερις πολύ καλοί άντρες.
Στοχεύσατε.
Πυρ.
Στοχεύσατε.
Πυρ.
Στοχεύσατε. Πυρ.
Μετά το Βιετνάμ, ο Ράκστρο αποσπάστηκε στο Κέντρο Εκπαίδευσης Αεροπορίας Στρατού
στο Φορτ Ράκερ της Αλαμπάμα.
Ωστόσο, λίγο αφότου πήγε, είχε προβλήματα
όταν τον τιμώρησαν για βίαιη συμπεριφορά.
Ανακαλύφθηκε επίσης ότι είχε παραποιήσει πολλά στοιχεία στον φάκελό του.
Απογοητεύτηκα όταν ανακάλυψα
ότι δεν ήταν αυτός που εμφανιζόταν να είναι.
ΠΟΙΝΙΚΟ ΜΗΤΡΩΟ 1969-70 ΥΠΗΡΕΤΗΣΕ ΣΤΟ ΒΙΕΤΝΑΜ
Ο Ράκστρο αποβλήθηκε από τον στρατό.
Με τόση εκπαίδευση που είχε,
θα έλεγες ότι θα κάνει καριέρα εκτός στρατού.
Και δεν χάρηκε.
Έγραψε μια οργισμένη επιστολή στον στρατό, όπου ουσιαστικά λέει
"Δεν θέλω να χρησιμοποιήσω τα ταλέντα μου από τον στρατό.
Θα ήμουν φοβερός αντίπαλος".
1971 ΑΠΟΛΥΘΗΚΕ ΑΠΟ ΤΟΝ ΣΤΡΑΤΟ ΤΩΝ ΗΠΑ
1971 ΑΕΡΟΠΕΙΡΑΤΕΙΑ ΩΣ ΝΤ. ΜΠ. ΚΟΥΠΕΡ;
Ο Μπομπ Ράκστρο ήταν ο πρώην άντρας μου.
Παντρευτήκαμε το 1974.
Μόλις είχα πάρει διαζύγιο,
είχα δύο υπέροχα παιδιά.
Συμπαθούσε τα παιδιά μου,
αλλά μείναμε παντρεμένοι μόνο δύο χρόνια.
ΕΡΑΣΙΤΕΧΝΙΚΑ ΒΙΝΤΕΟ ΟΙΚΟΓΕΝΕΙΑΣ ΡΑΚΣΤΡΟ
Ήταν ξέφρενη η ζωή μαζί του.
Δεν ήταν ο μέσος άντρας
που δουλεύει κάθε μέρα, γυρίζει σπίτι, θέλει φαΐ στο τραπέζι.
Του άρεσε η έξαψη.
Με πήγαινε σε ένα σωρό μέρη,
λες κι ήμασταν τίποτα πλούσιοι.
Του είχα εμπιστοσύνη.
Δεν ρωτούσα ποτέ πόσα βγάζει,
αλλά μετά άνοιξε ένα τυπογραφείο στο Σαν Χοσέ.
Πλαστογράφησε το όνομά μου
για να πάρει δάνειο για το τυπογραφείο.
Και φυσικά, εγώ δεν το ήξερα τότε.
Ο Ρόμπερτ Ράκστρο είναι συναρπαστικός χαρακτήρας,
ιδίως τη δεκαετία του '70.
Όταν άρχισα να σκαλίζω τα έγγραφα που είχαμε στα αρχεία,
βρήκα τον φάκελο της δίκης για φόνο.
Τον Αύγουστο του 1977,
με βρήκε ένας κύριος και μου ζήτησε να τον βοηθήσω,
να προσπαθήσω να βρω τον αγνοούμενο αδερφό του, Φίλιπ Ράκστρο.
Ήταν σίγουρος ότι ο αδερφός του ο Φίλιπ είχε μπλέξει σε βρομοδουλειά.
Ο Ρόμπερτ Ράκστρο είχε κάποιες επιχειρήσεις που πτώχευσαν
και ήρθε σπίτι, στο Βάλεϊ Σπρινγκς.
Η μητέρα του είχε πεθάνει από καρκίνο.
Ο πατριός θα τον βοηθούσε. Ξεκίνησαν μαζί μια επιχείρηση.
Βαρύ εξοπλισμό, οικοδομές, τέτοια πράγματα.
Ο Ρόμπερτ Ράκστρο εξαπατούσε τους πελάτες του πατέρα.
Ο πατριός του το ανακάλυψε.
Είχε σακούλες με αποδείξεις να πάει σε λογιστή.
Το ίδιο βράδυ εξαφανίστηκαν.
Ο Ράκστρο θεωρήθηκε ύποπτος
επειδή είχε πει σε όλους, σε μέλη της οικογένειας,
ότι ο πατριός του ο Φίλιπ είχε πάει στη Χαβάη.
Έπειτα από ενδελεχή έρευνα,
έγινε σαφές ότι ο Φίλιπ Ράκστρο δεν ήταν στη Χαβάη.
Προσπάθησα να τους ενθαρρύνω ν' αρχίσουν να ψάχνουν
μήπως βρουν κανένα στοιχείο ότι έγινε κηδεία μέσα στο κτήμα.
Επειδή τα σκυλιά δεν θα το άφηναν έτσι.
Υπήρχε μια εσοχή. Πήγαν να ψάξουν
στο κτήμα της οικογένειας, όπου βρήκαν τη σορό του.
Είχε μια σφαίρα στο πίσω μέρος του κεφαλιού.
Ο ΡΟΜΠΕΡΤ ΡΑΚΣΤΡΟ, 34, ΠΑΡΑΠΕΜΠΕΤΑΙ
ΜΕ ΤΙΣ ΚΑΤΗΓΟΡΙΕΣ ΤΟΥ ΦΟΝΟΥ ΚΑΙ ΤΗΣ ΚΑΤΟΧΗΣ ΚΛΕΜΜΕΝΗΣ ΠΕΡΙΟΥΣΙΑΣ
Ο Ρόμπερτ Ράκστρο ερχόταν με αναπηρικό αμαξίδιο
επικαλούμενος τραύματα από το Βιετνάμ, αλλά κανένα δεν στοιχειοθετούνταν.
Η θέα κάποιου σε αναπηρικό αμαξίδιο,
συμπαθούς, έτοιμου να κλάψει, να ανεβαίνει στο εδώλιο,
να λέει "Δεν τον σκότωσα, αλλά θα βρω τον δολοφόνο"…
Οι ένορκοι το έχαψαν. Αθώος.
1978 ΑΠΑΛΛΑΣΣΕΤΑΙ ΓΙΑ ΤΟΝ ΦΟΝΟ ΤΟΥ ΦΙΛΙΠ ΡΑΚΣΤΡΟ
Όταν τον είδα για πρώτη φορά πρόσωπο με πρόσωπο,
θυμάμαι, ήταν στο δικαστήριο.
Κι αν το βλέμμα σκότωνε,
το ορκίζομαι, ευχαρίστως θα με είχε σκοτώσει στο λεπτό.
Δεν θα ξεχάσω ποτέ το βλέμμα που μου έριξε.
Πιστεύω ότι ο Μπομπ Ράκστρο
θα μπορούσε να σκοτώσει τον πατέρα του
και να μη γυρίσει ποτέ πίσω να κοιτάξει.
Το πιστεύω.
Η δεκαετία του '70 ήταν πολύ περίπλοκη για τον Ρόμπερτ Ράκστρο.
Μετά τη δίκη για φόνο,
περίμενε να δικαστεί για κατοχή εκρηκτικών,
πλαστογραφία και πιθανή απάτη.
Χτες, ο Ράκστρο καταδικάστηκε για ακάλυπτες επιταγές αξίας 46.000 δολ.
Οι ένορκοι τον καταδίκασαν έπειτα από δίκη τριών εβδομάδων,
που κόστισε στην κομητεία του Σαν Χοακίν εκατοντάδες χιλιάδες δολάρια.
Εν μέρει λόγω αυτού του αυτοκινήτου,
που αγόρασε ο εισαγγελέας και ανατίναξε για να δείξει
τι μπορεί να κάνει κάποιος
με τα εκρηκτικά που βρέθηκαν στην κατοχή του Ράκστρο.
Φέτος, ο Ράκστρο δεν δήλωσε ένοχος για την ενοικίαση αεροσκάφους στο Στόκτον,
την εκπομπή σήματος κινδύνου στον ωκεανό δυτικά του Μοντερέι,
και ενώ η Ακτοφυλακή έψαχνε, την προσγείωση στην κομητεία Όραντζ
όπου έβαψε το σκάφος κι άλλαξε τους αριθμούς αναγνώρισης.
Προσπαθούσε να φυγοδικήσει στην υπόθεση των εκρηκτικών.
Όλο αυτό ήταν σχεδιασμένο.
Όταν η αστυνομία του Στόκτον έθιξε το θέμα του Κούπερ,
ο Ράκστρο επικαλέστηκε το δικαίωμα να έχει δικηγόρο
κι η ανάκριση σταμάτησε.
Σ' αυτήν τη φάση είναι μόνο ένας ενδιαφέρων πιθανός ύποπτος.
Δικάζεται για άλλες κατηγορίες,
ενώ το FBI συνεχίζει τις έρευνες.
Το θεωρείς λογικό να είσαι ένας από τους χιλιάδες υπόπτους;
Αν ήμουν ντετέκτιβ, θα το θεωρούσα. Δεν θα με αγνοούσα.
Όχι, ούτε κάποιον σαν εμένα.
Ήσουν στην Ουάσιγκτον τότε;
Έχω πάει πολλές φορές στην Ουάσιγκτον.
Το FBI το έχει επιβεβαιώσει. Γι' αυτό με καταδιώκουν.
Το FBI ήξερε καλά ποιος ήταν ο Ρόμπερτ Ράκστρο.
Υποπτεύονταν πως ήταν ο Ντ. Μπ. Κούπερ
και πείστηκαν ν' ακολουθήσουν άλλο δρόμο.
Ίσως είχαν σοβαρό λόγο που τον απέκλεισαν εκείνη την εποχή,
αλλά η πραγματικότητα είναι ότι τον έχασαν.
Και προσπαθώ να καταλάβω τι στο καλό συμβαίνει.
Γιατί το έκανε αυτό το FBI;
Γιατί να προστατέψουν κάποιον που πίστευαν
ότι πιθανότατα ήταν το άτομο που διέπραξε αυτό το έγκλημα;
Έχουμε πληροφορίες
ότι ο Ράκστρο είχε σχέσεις
με τη CIA
για μυστικές αποστολές,
πολύ μυστικές αποστολές.
Η Κεντρική Υπηρεσία Πληροφοριών είναι υπεύθυνη
κυρίως για την εθνική ασφάλεια.
Όμως, δραστηριοποιείται κυρίως στο εξωτερικό,
παρότι έχει και εγχώρια αποστολή.
Να βρίσκει κατασκόπους.
ΒΙΕΤΝΑΜ 1970
Ήρθε μια μέρα ένας τύπος στον λόχο μας
πάνω στο τζιπ του, με πολυβόλα στο πίσω μέρος.
Είχε μείνει κάμποσο καιρό στη ζούγκλα,
ήθελε λίγη ξεκούραση και χαλάρωση.
Συστήθηκε ως CIA.
Με τον Ράκστρο τα βρήκαν αμέσως.
Έπειτα από λίγες μέρες, βλέπω τον Ράκστρο
να φεύγει με τον τύπο της CIA στο τζιπ του.
Έλειψε τουλάχιστον τρεις μέρες.
Πιστεύω ότι ίσως αυτό ήταν το ξεκίνημα ώστε τα επόμενα χρόνια
να συσχετιστεί με τη CIA.
ΙΡΑΝ 1978
Όντως δούλεψε στην Bell Helicopter στο Ιράν
και δεν ξέρω, τη δεκαετία του '70, πώς το έκανες αυτό
χωρίς κάποια επίσημη εξουσιοδότηση από τη CIA.
Ήταν ακριβώς προτού ο Σάχης του Ιράν
ανατραπεί.
Ο Αγιατολάχ ήταν ήδη εκεί.
Οι άνθρωποι της Bell Helicopter
εκπαίδευαν τότε τους πιλότους ελικοπτέρων του Σάχη.
ΝΙΚΑΡΑΓΟΥΑ 1985
Βρισκόταν στη Νικαράγουα
όταν ξεκίνησε η υπόθεση Ιράν-Κόντρας. Είχε ανάμιξη σε όλα αυτά.
Κάποιοι το αποκαλούν σκάνδαλο, άλλοι τραγωδία.
Η τρομερή σημερινή αποκάλυψη ότι ως και 30 εκατομμύρια δολάρια
από τη μυστική συμφωνία όπλων με το Ιράν κατέληξε στα χέρια
των αντικυβερνητικών δυνάμεων στη Νικαράγουα, Κόντρας.
Οι ΗΠΑ δεν αντάλλαξαν πλοία κι αεροπλάνα φορτωμένα όπλα
με την επιστροφή Αμερικανών ομήρων, και δεν θα το κάνουμε.
Ας το παραδεχτούμε, μιλάμε για πράκτορα της CIA,
όχι για υπάλληλο.
Τον προσέλαβαν να πετάει αεροπλάνα.
1985 ΦΕΡΕΤΑΙ ΝΑ ΣΥΜΜΕΤΕΙΧΕ ΣΕ ΜΥΣΤΙΚΕΣ ΑΠΟΣΤΟΛΕΣ ΤΗΣ CIA
Θα καυχήθηκε σε πέντε έξι γυναίκες πως ήταν στη CIA.
Βρήκαμε αστυνομικούς που τους είπε σε ανάκριση
για τα ντόπια εγκλήματα "Ξέρεις, είμαι στη CIA".
Αν ήταν πράκτορας της CIA, όπως υπονόησαν πολλοί,
ίσως η CIA δεν θέλει να το αποκαλύψει
για λόγους εθνικής ασφάλειας.
Η CIA, στην ιεραρχία των υπηρεσιών πληροφοριών,
είναι ανώτερη του FBI.
Η CIA λέει στο FBI
"Μην ασκήσεις δίωξη σ' αυτόν,
επειδή θα πει ιστορίες που δεν θέλουμε να ειπωθούν".
Πήγα σ' έναν φίλο μου, συνταξιούχο ανώτερο αξιωματούχο της αντικατασκοπείας,
και τον ρώτησα "Έχεις καμιά επαφή στη CIA
που να σου πει
αν πέταξε όντως για το Ιράν-Κόντρας;"
Είπε "Ρώτησα την πηγή μου και μου απάντησε
'Δεν το επιβεβαιώνουμε'".
Που σημαίνει "ναι",
επειδή η κλασική απάντηση είναι "Δεν επιβεβαιώνουμε ούτε διαψεύδουμε".
Αν πεις απλώς "επιβεβαιώνουμε", "δεν το επιβεβαιώνουμε",
είναι κωδικός του "Ναι, το έκανε".
Κατά τη γνώμη μου, δεν είχα βάσιμο λόγο
να πιστέψω ότι ο Ράκστρο ήταν σοβαρός ύποπτος.
ΑΠΟΡΡΗΤΟ
Δυστυχώς, μας λείπει το μοναδικό τεκμήριο
που θα έκλεινε την όλη συμφωνία, οι γόπες των τσιγάρων.
Όσο ο Κούπερ βρισκόταν στην πτήση, κάπνισε
οκτώ τσιγάρα μέσα στο τζετ.
Οι πράκτορες του FBI στο Λας Βέγκας πήραν τις γόπες.
Τώρα ξέρουμε ότι θα ήταν τέλειες για ανάλυση DNA.
Αλλά στο Λας Βέγκας δεν τις βρίσκουν.
Τα έκαναν μαντάρα σε διάφορα θέματα,
κάνοντας έτσι την αλήθεια άπιαστο όνειρο.
Νομίζω ότι η κινητοποίηση του FBI ήταν η μόνη δυνατή εκείνη την εποχή.
Δεν άφησαν κάτι ανεκμετάλλευτο.
Δεν έθεσαν θέμα κόστους ούτε θέμα δυναμικού.
Κάναμε τη δουλειά
πολύ αποτελεσματικά, θεωρώ.
Το πρώτο σκίτσο που έφτιαξε ο σκιτσογράφος,
το λεγόμενο σκίτσο Μπινγκ Κρόσμπι,
πυροδότησε ένα κύμα παράνοιας σε όλη τη χώρα,
επειδή είχε μόνο τα στοιχειώδη.
Αν το κοιτάζεις πολλή ώρα, δεν σου θυμίζει κανέναν
και σου θυμίζει τους πάντες.
Ένας απρόσωπος άντρας, σαν επιχειρηματίας.
Σαν το 90% όσων που πετούσαν τότε.
Το FBI το δημοσιοποίησε
κι έφτασαν τόσες πολλές πληροφορίες στα γραφεία τους
που δεν ήξεραν τι να κάνουν.
Ήταν ένα σκηνικό παράνοιας,
ο κόσμος νόμιζε ότι δικοί του άνθρωποι ήταν ο Κούπερ.
ΟΥΑΣΙΓΚΤΟΝ
Ήταν ήρωας.
Ήταν πολύ άσχημη εποχή οικονομικά.
Όλοι τον έβλεπαν σαν Ρομπέν των Δασών.
Όλοι τον θαύμαζαν, εκτός από κάποιους λίγους από μας.
Η ΕΡΕΥΝΑ ΣΥΝΕΧΙΖΕΤΑΙ ΓΙΑ ΤΟΝ "ΡΟΜΠΕΝ ΤΩΝ ΔΑΣΩΝ"
Δεν ξέρω πόσες εκατοντάδες φωτογραφίες
μου έστειλαν ερασιτέχνες λαγωνικά,
ότι ο πατέρας του ανιψιού του ξαδέρφου του θείου του αδερφού του τάδε
είπε πεθαίνοντας ότι ήταν ο Κούπερ.
Μου έδειχναν τη φωτογραφία κι έλεγαν "Του μοιάζει;"
Ήταν ο γείτονάς σου. Ο συνάδελφός σου.
Ήταν εκείνος που ήσασταν μαζί στο Βιετνάμ.
Ήταν όποιος ήθελες να είναι.
Κάθε κομμάτι αυτής της ιστορίας είναι αμφιλεγόμενο.
Το καθετί που θεωρείς γεγονός
ίσως δεν είναι το γεγονός που πιστεύεις πως είναι.
Όταν ήμουν στη CIA ως επικεφαλής μεταμφιέσεων,
αντιστρέφαμε ό,τι μπορούσε ν' αντιστραφεί πάνω σου.
Όταν πρωτοείδα αυτά τα σκίτσα,
από τα πρώτα που σκέφτηκα ήταν "Έτσι είναι στη πραγματικότητα;"
1. ΑΡΙΣΤΟΤΕΧΝΗΣ ΤΩΝ ΜΕΤΑΜΦΙΕΣΕΩΝ
Ποιος λέει ότι δεν ήταν ξανθός; Ότι το μελαψό του χρώμα δεν ήταν μακιγιάζ;
Κοστούμι και γραβάτα; Καλή μεταμφίεση,
αν δεν τα φοράς κάθε μέρα.
Έχει εμφάνιση μάνατζερ.
Εμφάνιση κομφορμιστή.
Είμαι σίγουρη πως αν δεν ήταν τόσο προσεγμένος,
ίσως δεν είχε μπορέσει να κάνει αυτό που έκανε. Δεν ξέρω.
Μια από τις αεροσυνοδούς που εντόπισα
είπε "Ξέρω ότι δεν φορούσε μακιγιάζ".
Είχαμε έναν μάρτυρα που είπε "Έχει μαύρα μαλλιά που γυαλίζουν".
Είχε βάψει τα μαλλιά του.
Υπάρχει περιθώριο για πολλά ενδιαφέροντα καμώματα.
Μια πιθανότητα είναι να υπάρχει κάποιος στο έδαφος.
Στην αναφορά του ελεγκτή εναέριας κυκλοφορίας βλέπεις φωτοβολίδες.
Φωτοβολίδες στον νυχτερινό ουρανό, στον ποταμό Κολούμπια προς Όρεγκον.
Οι φωτοβολίδες τη νύχτα της αεροπειρατείας
έπρεπε να ερευνηθούν, όχι να αγνοηθούν.
Άρα, είχε ομάδα περισυλλογής;
Ξέφυγε με τόσα λεφτά, με αλεξίπτωτα, με τη βόμβα του.
Τίποτα δεν βρέθηκε ποτέ. Το εκτέλεσε άψογα.
Πού είναι τα πράγματα;
Αυτός που βρισκόταν κάτω θα τα μάζεψε όλα,
το αλεξίπτωτο, τα χρήματα και τον Ντ. Μπ., και θα έφυγαν.
Άλλη εναλλακτική είναι τα λεφτά να μην έφυγαν από το αεροπλάνο.
3. ΑΚΟΛΟΥΘΗΣΕ ΤΑ ΛΕΦΤΑ
Διακόσιες χιλιάδες σε 20δόλαρα
κόστιζαν κάπου δέκα κιλά.
Εγώ δεν θα πηδούσα από αεροπλάνο μ' αυτό.
Αλλά πώς έφτασαν τα λεφτά στο Τίνα Μπαρ;
Το 1980, σ' αυτήν την αμμώδη όχθη της πολιτείας της Ουάσιγκτον,
ένα οκτάχρονο αγόρι βρήκε μέρος των λαφύρων του Ντ. Μπ. Κούπερ.
ΤΙΝΑ ΜΠΑΡ
Ίσως κάποιος πήγε σ' εκείνη την όχθη
και έθαψε τα λεφτά αργότερα.
ΒΡΕΘΗΚΑΝ 5.800 ΔΟΛΑΡΙΑ
Μια εικασία κάνω. Θα μπορούσε να είναι τα πάντα.
Όταν κοίταξα το αρχείο του Τομ,
πείστηκα πως αν ήμουν εγώ ο εισαγγελέας της υπόθεσης,
όχι μόνο θα απήγγελλα κατηγορία, αλλά θα μάζευα και αρκετά τεκμήρια
για να τον καταδικάσω για τα εγκλήματα
που αποδόθηκαν σ' αυτόν τον Ντ. Μπ. Κούπερ.
Δεν νομίζω ότι υπήρξε κάτι,
κατά τη δεκαετία που εργαζόμουν στην υπόθεση,
το οποίο να μας απομακρύνει από τον Ρόμπερτ Ράκστρο.
Το καθετί απλώς πρόσθετε ένα νέο τεκμήριο εναντίον του.
Υπήρξε κάποιο αδιάσειστο στοιχείο;
Όχι, ποτέ δεν ήταν αδιάσειστο. Αλλά πέραν πάσης εύλογης αμφιβολίας,
νομίζω ότι άνετα θα έλεγα "Θεωρώ τον Ρόμπερτ Ράκστρο ένοχο".
Ιδίως ξέροντας, ως δικηγόρος,
ότι πολλοί δολοφόνοι καταδικάζονται βάσει έμμεσων αποδείξεων.
-Το μικρόφωνο δουλεύει; Ένα, δύο. -Καλά ακούγεται.
Ωραία, τέλεια.
ΣΕΡΙΦΗΣ ΚΟΜΗΤΕΙΑΣ ΒΕΝΤΟΥΡΑ
Ο Τομ σκεφτόταν πάντα "Αυτό θα το κάνω βιβλίο.
Θα το κάνω ντοκιμαντέρ".
Κι άρχισε να φτιάχνει ένα κινηματογραφικό συνεργείο.
Κι ο Τζιμ Φορμπς θα γινόταν το πρόσωπο και η φωνή
εκείνου που κάναμε τότε.
-Γράφουμε. -Καλά;
Το καλοκαίρι του 2012, με πλησίασε ο Τομ Κολμπέρ.
Είχαμε δουλέψει μαζί στο CBS τη δεκαετία του '80.
Ήταν πολύ επίμονος
και είπε "Έχω κάτι σπουδαίο που θέλω να δεις".
Όταν είδα ότι ήταν για τον Κούπερ, έκανα μια γκριμάτσα.
Δεν είμαι "Κουπερικός" ούτε υπήρξα ποτέ.
Μόνο ένα πράγμα με προσέλκυσε στην ιστορία.
Ο Ρόμπερτ Ράκστρο.
Υπήρχαν πολλά ενδιαφέροντα στοιχεία
στο παρελθόν του, την προσωπικότητά του, τον εντοπισμό του,
που με γοήτευαν.
Διαρκώς…
Ήταν η αράχνη κι εγώ ήμουν στον ιστό.
Με τραβούσε κοντά του.
Από τις πιο συναρπαστικές στιγμές μας ήταν όταν βρήκαμε τη Λίντα Λοντούκα,
την αδερφή του Ράκστρο.
Ένιωθα ότι ήταν αποξενωμένοι,
επειδή δεν έβλεπα επικοινωνία ανάμεσά τους.
Της έγραψα.
Κάναμε μια τετράωρη συνέντευξη με τη Λίντα στο Σαν Λούις Ομπίσπο,
απίστευτη συνέντευξη, για τους λόγους που θεωρούσε πιθανό να ήταν ο Κούπερ.
Πριν καθίσει, μου είπε ότι είχε επανεμφανιζόμενο καρκίνο.
Είπε "Ας μην το κάνουμε". Είπε "Πρέπει να μιλήσω.
Κάποια στιγμή έφτασα στο σημείο να μιλάει
και να ξέρω ότι πολλά απ' όσα έλεγε δεν ήταν αλήθεια.
Όταν σας είπαν πρώτη φορά από το FBI
στα '70, ότι ο αδερφός σας ίσως είναι ο Κούπερ, γελάσατε.
Ναι, γέλασα.
-Δεν το πήρατε σοβαρά. -Όχι.
Τώρα που διαβάσατε για τα τεκμήρια που έχουμε,
τι πιθανότητες λέτε να υπάρχουν;
Νομίζω πως είναι σοβαρές.
Σκέφτομαι τις ικανότητές του,
το γεγονός ότι είναι τύπος που θα το έκανε,
την προσωπικότητά του.
Ήταν θυμωμένος τότε και μπορεί να το σχεδίασε
και να το έκανε απλώς και μόνο από θυμό για τον στρατό
και για όλους γύρω του.
Νομίζω ότι υπάρχει πολύ σοβαρή πιθανότητα να είναι ο Κούπερ.
Το μόνο που με μπέρδεψε σ' αυτό, τώρα που το κοιτάζω,
είναι ότι η αεροσυνοδός,
και πάλι, έχεις άγχος όταν προσπαθείς να περιγράψεις,
αυτή που τον είδε χωρίς σκούρα γυαλιά, είπε ότι είχε καστανά μάτια.
Ο Μπομπ δεν είχε καστανά μάτια.
Το ψάξαμε κι εμείς.
Ξεχνάω ποιο είναι το πρόβλημα. Θα με βοηθήσεις;
Πολύ γρήγορα, τα μάτια του είναι καστανοπράσινα.
Και η γυναίκα, που τα είδε μόνο στιγμιαία…
-Σωστά. -Είδε μέσα από τα γυαλιά κι είπε καστανά.
Σε κάποιες φωτογραφίες είναι καστανά,
αλλά σε κάποιες άλλες φαίνονται πράσινα.
-Ναι. -Είναι πώς θα πέσει το φως.
Ναι, αυτό είναι αλήθεια.
Λες, λοιπόν, "Ωραία, δεν έχει καστανά μάτια".
Αλλά καταλαβαίνω.
ΣΑΝ ΝΤΙΕΓΚΟ 2013
Τον Μάιο του 2013, επιτέλους ελήφθη η απόφαση.
Θα προσεγγίσουν απευθείας τον Ράκστρο.
Εκεί πέρα.
Πήραν συνεργείο με κάμερα
προσπαθώντας να κάνουν μια απροσχεδίαστη συνέντευξη-έκπληξη.
Περιστοιχιζόμουν
από πολύ δυνατούς εκπροσώπους του τομέα τους,
από εικονολήπτες μέχρι ερευνητές.
Σ' αυτούς βασιζόμουν ότι θα με καλύψουν στο πεδίο.
Η πρώτη μου επαφή με τον Ράκστρο έγινε μέσω τηλεφώνου,
την πρώτη εβδομάδα του Νοεμβρίου του 2012.
Περιέγραψα αυτό που κάναμε.
"Μια αναδρομή, 41 χρόνια μετά, στον Ντ. Μπ. Κούπερ.
Ξέρω ότι ήσουν ένας από τους πολλούς υπόπτους.
Ξέρω ότι αθωώθηκες,
απαλλάχτηκες ως ύποπτος, αν όχι αθωώθηκες.
Θα ήθελα να συζητήσουμε αυτήν την εμπειρία".
Στο τέλος είπα "Θέλουμε να κάνουμε μια συνέντευξη".
Είπε "Εντάξει". Κι όλο χρονοτριβούσε.
Και λέω τελικά "Τομ, αν θες να προχωρήσεις πρέπει να πάρουμε απαντήσεις.
Να πάμε εκεί να του μιλήσουμε".
Καλό θα είναι να μας ενημερώνετε τι συμβαίνει.
Αναμείνατε, Τζιμ.
Να τον. Ο στόχος είναι στον χώρο της επιχείρησης με τον σκύλο.
Βγαίνει από το αμάξι τώρα. Τομ, ξεκίνα.
Θεέ μου, δώσ' μου δύναμη.
Δώσ' μου θάρρος.
"Μπομπ, κοίτα, σου έχω μια ερώτηση".
"Σου έχω μια ερώτηση".
Ειλικρινά, την ονειρευόμουν την προσέγγιση.
Τόσους μήνες, δεν έβγαινε από το μυαλό μου.
"Θέλω να δω αυτόν τον τύπο
και να του πω ποιος είναι, τι είναι και τι θέλουμε".
Ευτυχώς, ο Τζιμ Φορμπς και άλλοι με έπεισαν να είμαι πιο αντικειμενικός.
Νιώθω άνετα με τον κίνδυνο,
αλλά καταλαβαίνω τώρα πως αν έχεις οικογένεια,
πρέπει να προσέχεις.
Βασική μου αποστολή,
είχα πάει να του προσφέρω μια πιθανή ταινία
κι ένα βιβλίο με την ιστορία του, όπου μπορούσε ν' αναμιχθεί.
Την πρώτη μέρα, ο Τομ πήγε και του μίλησε.
Ήθελε να καθίσει μαζί του.
Να κάνει μια συνέντευξη με δύο κάμερες, πρόσωπο με πρόσωπο, όπως εμείς.
Και να ξεφλουδίσει το κρεμμύδι.
Και να δει τα μάτια του.
-Εγώ είμαι ο Μπομπ. -Χάρηκα.
Ήθελα πολύ καιρό να σε γνωρίσω.
Εντάξει.
Για όνομα του Θεού! Ο Τομ, ναι.
Δεν θ' άφηνα να με στήσεις στο φαγητό.
-Έχεις μια στιγμή να καθίσουμε; -Μισό, να εξυπηρετήσω τον κύριο.
Μπομπ Ράκστρο, η ζωή σου θ' αλλάξει.
Κοίτα, χαίρομαι που γνωρίζω τον αληθινό άνθρωπο.
Ναι.
Ήθελα να σου κάνω πρώτα μια ερώτηση.
Πες μου γιατί βρίσκεσαι στο επίκεντρο της ιστορίας.
Θυμάσαι τον Τζιμ Φορμπς; Δουλεύω μαζί του καμιά φορά.
Είναι απ' αυτές τις φορές.
Ο Τζιμ μου είπε ότι βρήκε 54 παλιούς σου φίλους,
από το Σαν Φρανσίσκο μέχρι διακινητές στο Πόρτλαντ,
μέχρι συμφοιτητές στο Όρεγκον.
Έχουμε δέκα ώρες υλικό μ' αυτούς
και μας είπαν μια πολύ ενδιαφέρουσα ιστορία για σένα.
Μισό, λες ότι 54 άνθρωποι
είπαν πως είμαι ο Ντ. Μπ. Κούπερ;
Έχουμε μαζέψει πολύ κόσμο και θα κάνουμε ένα ντοκιμαντέρ.
Αυτά είναι τα άσχημα νέα. Υπάρχουν και καλά.
Πρώτα απ' όλα, μια επιταγή 20.000 δολαρίων
για να μας πεις την αληθινή ιστορία σου.
Και μετά θα γίνει το δικό σου βιβλίο,
το δικό σου ντοκιμαντέρ, η δική σου ταινία.
Έχουμε κλείσει δωμάτιο. Κάθεσαι, λες την ιστορία σου, παίρνεις την επιταγή.
Μετά, σύμφωνα με τον δικηγόρο μου στο Χόλιγουντ,
παίρνεις 250.000-500.000 δολάρια στο τέλος του έτους.
Βιβλίο και ντοκιμαντέρ θα έχουν βγει, όλοι θα θέλουν να κάνουν την ταινία.
Η τιμή θ' ανέβει, όλοι θα βγάλουμε λεφτά.
Κι επίσης, δεν είναι μόνο για το Χόλιγουντ.
Έχω δύο δικηγόρους στην Ουάσιγκτον.
Κανείς δεν θα καταδικάσει έναν θρύλο
που έκανε κάτι τέτοιο χωρίς να πειράξει άνθρωπο.
Δεν ήρθαμε να σε συλλάβουμε…
Δεν ήμουν ο Ντ. Μπ. Κούπερ. Τι ιστορία είναι αυτή;
Όλοι σου οι φίλοι μας έδωσαν πληροφορίες. Θέλουμε…
Γυαλιά Google είναι αυτά;
-Όχι, δεν είναι Google. -Τι είναι;
-Τα γυαλιά μου. -Εντάξει.
Λοιπόν, θα σε στήσουμε…
Δεν έχουν κάμερες;
Κάμερες; Τι λες, Μπομπ.
Χριστέ μου. Έχεις κάμερες;
-Όχι, αλλά αν νιώθεις πιο άνετα… -Θα τα βγάλω.
Θες να βγάλω τα γυαλιά μου; Θες να με βλέπεις; Εντάξει.
Τέλος πάντων, για το συμβόλαιο, όταν το κοιτάς,
όταν το πρωτοκοίταξα, βασικά ήθελες τα πάντα.
Το όνομά μου, εμένα προσωπικά.
Έτσι κάνει βιογραφίες το Χόλιγουντ. Δεν επιλέγεις κομμάτι.
Από μένα, το Χόλιγουντ ας πάρει το τρίτο το μακρύτερο.
Αλλά τα 20.000 είναι δύο μηνών νοίκια.
Αν δεν μπορείς να δώσεις πάνω από 25, τι να σε κάνω;
Να σου πω. Αν είσαι ο Κούπερ, θα σου δώσω 20 χιλιάρικα.
Δεν είμαι, όχι. Βάλ' το καλά στο μυαλό σου.
Έφεραν μια αεροσυνοδό στη φυλακή όσο ήμουν μέσα.
-Είπε όχι. -Να δω αν θα βρω τον Τζιμ.
Και το FBI αποχώρησε.
Δεν με εξέπληξε η αντίδρασή του.
Είχα χάσει χρόνια την αντικειμενικότητά μου
και μέσα μου ξέρω ποιος είναι. Περίμενα ν' ακούσει.
Από έναν αθώο δεν θα περίμενα ν' ακούσει.
Άκουσε επειδή ήθελε να δει πόσα ήξερα.
Υπάρχει πάνω και κάτω επίπεδο.
Δες το από τη σκοπιά του Ράκστρο.
Ένας τύπος που προφανώς είχε πλούσιο παρελθόν,
κάποιες διαφωνίες με τον νόμο,
αλλά εξέτισε την ποινή του, ας πούμε.
Και προφανώς στη συνέχεια έζησε πολύ καθαρός.
Είναι, λοιπόν, ευυπόληπτος πολίτης επί σειρά δεκαετιών.
Και μετά, χρόνια μετά, εντελώς ξαφνικά,
γίνεται αντικείμενο επιθετικών συνεντεύξεων και των συναφών.
Προσπαθώντας να συμμαζέψουμε αυτό το πράγμα,
θα το έλεγες και παρενόχληση.
Είπα "Μπομπ, άκου να δεις. Θα ξανάρθουμε αύριο με κάμερες
και θα κάνουμε μια συνέντευξη.
Κανείς δεν θα πει την ιστορία σου, μόνο εσύ".
Λέει "Θα σε πάρω". Λέω "Πάρε απόψε στις 9:00.
Αύριο το πρωί στις 9:00 θα είμαστε εδώ.
Να το ξέρεις". Λέει "Όχι, θα πάρω".
Κάναμε μια πολύ γερή χειραψία, τον κοίταξα στα μάτια
και λέω "Δεν θα πάρεις".
Είμαστε καθ' οδόν.
ΤΗΝ ΑΛΛΗ ΜΕΡΑ
Πλησιάζουμε τον κυκλικό κόμβο.
Το δεύτερο μισό της προσέγγισης ήταν ο Τζιμ Φορμπς,
με την αντιπαράθεση των γεγονότων. Αυτό δεν ήταν δουλειά μου.
Δουλειά μου ήταν να τον πείσω, κι αυτό το έχω περισσότερο.
Στο βάθος, το μισώ να μιλούν κάποιοι για συνεντεύξεις κατόπιν ενέδρας.
Δεν έγινε ενέδρα, είπαμε ότι θα πάμε.
Καμιά φορά δεν έχεις επιλογή, ιδίως με δημόσιο λειτουργό
που αποφεύγει να κάνει εύστοχες ερωτήσεις.
Ο Μπομπ ήταν ιδιώτης,
αλλά πολύ δημόσιος ιδιώτης, χρόνια πριν.
Και είχαμε λόγους να πιστεύουμε ότι υπήρχε πιθανότητα
να είναι ο Κούπερ.
Αν τραβήξει όπλο, πέφτω ή τον χτυπάω;
Από σένα εξαρτάται.
-Από τη απόσταση που έχεις. -Σωστά.
Το θέμα με…
-Γράφετε; -Ναι.
Έβαλα δέκα σφαίρες. Έχω άλλους δύο γεμιστήρες.
Φτάνουν.
Αν δεν τον πετύχω με τη μία, δεν κάνει κακό μια δεύτερη.
Μπορείς καλύτερα.
-Είσαι εκπαιδευμένος. -Χαίρομαι.
-Εμπρός; -Τον έχω.
Θα είναι εκεί σε τρία τέσσερα λεπτά.
Εντάξει.
Το βλέπω. Είναι μέσα στο τρέιλερ.
-Ποιο τρέιλερ; -Βλέπεις το ανοιχτό τρέιλερ;
Μπομπ, είμαι ο Τζιμ Φορμπς.
Ας το κάνουμε σωστά. Βγες έξω να μιλήσεις.
Γιατί κρύβεσαι σε αποθηκευτικό χώρο;
Οι αθώοι δεν κρύβονται σε αποθηκευτικούς χώρους.
Φαντάσου πώς φαίνεται, Μπομπ.
Έχω κάποιες εύκολες ερωτήσεις
κι εσύ κρύβεσαι για να τις αποφύγεις.
Κάνε κάτι απλό.
Βγες έξω να μιλήσουμε και τελειώσαμε.
Επιτέλους. Θα του τηλεφώνησε ο Τομ.
-Μίλησες στον Τομ, Μπομπ; -Ναι, μίλησα.
-Τομ, απλώς… -Δεν θα τσακωθώ μαζί σου.
Ούτε εγώ. Γιατί δεν το κάνουμε σωστά;
Εσύ έχεις τον τρόπο σου, εγώ τον δικό μου.
Προσπαθώ έξι μήνες να το κάνω με τον τρόπο σου.
Δεν προσπαθείς. Ενημέρωσα τον δικηγόρο
και είπε "Μη μιλάς στον Τζιμ.
Θα πουλήσει παραμύθια, θα φερθεί ύπουλα".
Λέω "Δεν θα μιλήσω".
Χωρίς να πουλάω παραμύθια, να σε ρωτήσω κάτι απλό.
-Εσύ είσαι αυτός που μπήκε στο αεροπλάνο… -Τι σου είπα;
…στις 24 Νοεμβρίου 1971,
με το όνομα Νταν Κούπερ;
Μπορεί.
Έκανες αεροπειρατεία όταν φύγατε από το Σιάτλ
για το Ρίνο;
Ίσως δεν ήμουν σαφής, Τζιμ.
Μη μου το παίζεις μικρός Νταν Ράδερ.
Μπομπ, κάνε μου μια χάρη.
Μπες στο μαγαζί και κλείδωσε την πόρτα. Μπορείς;
Τώρα; Πήγαινε.
Μπομπ, είσαι ο Ντ. Μπ. Κούπερ;
Αυτόπτες μάρτυρες σε είδαν στη Αστόρια
και το Κορβάλις του Όρεγκον από την απόλυσή σου το 1971
ως την ώρα της αεροπειρατείας. Ήσουν εκεί;
Μπομπ, μετά την απαλλαγή σου για φόνο,
γιατί έκλεψες αεροπλάνο;
Γιατί το έσκασες, Μπομπ, αν δεν είσαι ένοχος;
Είναι από τα μεγαλύτερα ανθρωποκυνηγητά στην ιστορία επιβολής του νόμου στις ΗΠΑ.
Θα λέγαμε ότι ο μόνος πιο διάσημος στον κόσμο από τον Κούπερ
είναι όποιος τον βρει.
Και με τόση φήμη και προσοχή, έρχονται η δόξα και το χρυσάφι.
Ξέρω ότι σε τρελαίνουμε και δεν έχω τέτοιο σκοπό, συγγνώμη.
ΣΥΝΕΡΓΑΤΗΣ: Σωστά.
Δεν είναι έτσι. Δεν έχω…
Δώσ' μου χώρο μη βγάλω δόντια. Όλοι σας.
Ξέρω ότι το βλέπεις πως φαίνεται άσχημο
να μην απαντάει στις ερωτήσεις και να κρύβεται
και να χρειάζεται να του λες εσύ να βγει.
Φοβάμαι για την πίεσή του.
Είπε… Θα το άκουσες για την πίεση.
Δεν θέλω να τον σκοτώσω, γαμώτο.
Ανησυχώ γι' αυτόν.
Είναι θέμα. Έχει πρόβλημα υγείας.
Το πράγμα σοβαρεύει κι ανησυχώ πολύ.
Δεν έχω πάει να τον αρρωστήσω.
Ήταν μια καθόλου ικανοποιητική εξέλιξη.
Με τίποτα αυτό που ήθελα.
Δεν έκλεισε καμιά πόρτα στο μυαλό μου, άνοιξε άλλες.
Δεν έσβησε καμιά φλόγα στο μυαλό μου, άναψε άλλες.
Έπαιζε τρελό κρυφτούλι.
Αυτό που ήλπιζα, αυτό που ονειρευόμουν
δύο χρόνια τώρα
ήταν να καθίσω μ' αυτόν τον τύπο και να μιλήσουμε ανοιχτά.
Και νιώθω ότι πετύχαμε ό,τι καλύτερο ελπίζαμε.
Νιώθουμε ότι λύσαμε την υπόθεση.
Όχι μόνο για να λέμε στους μεταγενέστερους "Ναι, λύσαμε την υπόθεση Κούπερ".
Αλλά για να δείξουμε ότι η μεθοδολογία που χρησιμοποιήσαμε λειτουργεί.
Ξέραμε ότι είχαμε τον σωστό άνθρωπο.
Είμαι της γνώμης ότι πολλά απ' όσα είδαμε τελευταία
για τον Κολμπέρ, την ομάδα του και τον Ράκστρο
είναι πολύ προβληματικά.
Νομίζω ότι θέλει απλώς να γίνει γνωστός ως ο άνθρωπος
που έλυσε το μυστήριο Ντ. Μπ. Κούπερ.
Η φήμη, ό,τι την ακολουθεί,
τα λεφτά, ίσως παίζουν ρόλο. Δεν ξέρω.
Ίσως το κάνει για να μπορέσει να μπει στη Βικιπαίδεια
ως "Ο άνθρωπος που εξιχνίασε την υπόθεση". Δεν ξέρω.
Αλλά νομίζω ότι τελικά αυτό είναι το κίνητρό του.
Αυτήν τη γνώμη έχω. Ότι τελικά αυτό είναι το κίνητρό του.
Και το πρόβλημα είναι ότι θόλωσε την κρίση του.
Όπως είπες κι εσύ,
το παρελθόν σου δείχνει ότι θα μπορούσες να είσαι ο Κούπερ.
Θα μπορούσα.
Είτε ήταν ο Ράκστρο ο Κούπερ είτε όχι,
απολάμβανε τη φαντασίωση
να θεωρείται ο Κούπερ.
Κοίτα, όποιος παίρνει αυτόν τον δρόμο
ξεκινάει με περιέργεια.
Αναπτύσσουν τις όποιες πεποιθήσεις
και επενδύουν όλο και περισσότερο χρόνο στη διαιώνισή τους.
Και κατά κανόνα, όταν βρίσκουν κάτι,
παύουν ν' αναζητούν απαντήσεις και αναζητούν επιβεβαίωση
των πεποιθήσεων που ανέπτυξαν γι' αυτό.
Αυτό λέμε πλάνη της επιβεβαίωσης,
να ψάχνεις για πράγματα που πιστεύεις ότι επιβεβαιώνουν την ιδέα σου.
Συσσωρεύονται πάρα πολλά τεκμήρια. Σίγουρα ήταν ο Ράκστρο.
Ψάχνουμε τα γεγονότα. Αυτό μου θυμίζει κάθε μέρα η ομάδα μου.
Να μην κολλάω στην απατηλή διάσταση των μυστηρίων.
Να εστιάζω στα γεγονότα.
Έρχονται άνθρωποι και μου λένε "Έχεις εμμονή".
Αποφασισμένος είμαι.
Η υπόθεση είναι μαραθώνιος. Είναι θυσία,
πρόκληση, είναι ένας λάκκος.
Όσο πιο βαθιά μπεις, τόσο πιο δύσκολα βγαίνεις.
Υποτιτλισμός: Σοφία Σκουλικάρη